เรื่องร้องเรียน: 1. ทางเท้าหน้าตลาดนัดสุวรรณภูมิเหลือแค่ 50 ซมทั้งๆ ที่ ตลอดทางก่อนถึงตลาดจะกว้างประมาณ 1.5 เมตร  อยากทราบสาเหตุทำไมพื้นที่ทางเท้าลดลงเฉพาะหน้าตลาด  เดินสวนกันไม่ได้ ต้องมีคนลงเดินถนนเวลาสวนกัน  2. พบเสาไฟฟ้าที่เลิกใช้ ตัดเหลือสูงเท่าหัวเข่า ตั้งอยู่กลางทางเท้า มีอุบัติเหตุคนเดินสะดุดบ่อยมาก  3. ถนนช่วงใกล้กับซอยลาดกระบัง 48/1 ถนนเป็นหลุม น้ำขังตลอด กระเด็นโดนผู้เดินท้า
การดำเนินการของเจ้าหน้าที่: สำนักการโยธา กทม. ขอขอบคุณสำหรับการแจ้งข้อมูล สำนักการโยธา โดยโครงการก่อสร้างทางยกระดับถนนอ่อนนุช-ลาดกระบัง ขอชี้แจงดังนี้ 1. เป็นการก่อสร้างทางเท้ารูปแบบถนนเดิม โดยมีข้อจำกัดของเขตทางสาธารณะ ซึ่งอยู่ระหว่างการก่อสร้างปรับปรุงสะพานข้ามคลองหนองปรือเมื่อก่อสร้างแล้วเสร็จทางเท้าจะมีความกว้างตามมาตรฐาน 2. เสาไฟฟ้าที่หักทิ้งไว้อยู่ในความรับผิดชอบของการไฟฟ้านครหลวง โครงการฯ จะประสาน กฟน. เพื่อแก้ไขต่อไป 3. ถนนบริเวณซอยลาดกระบัง 48/1 ที่มีน้ำขัง โครงการฯ ได้ตรวจสอบพบว่าเกิดจากบ่อพักท่อระบายน้ำอุดตันและจัดซ่อมชั่วคราว ผิวจราจรชั่วคราวแล้ว ตามภาพถ่ายที่แนบ สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบค่ะ🙏
ความเห็นของผู้แจ้ง: ขอบคุณค่ะ  ที่แก้ไขปัญหาให้ แต่กังวลว่าฝนตกที่จะถึงนี้ น่าจะเป็นแหล่งน้ำท่วมขัง ยากต่อการระบาย เพราะเห็นมีการเทยางมะตอยทับฝาท่อระบายน้ำที่อยู่บนถนน เพราะจุดนี้น้ำจะท่วมขังเป็นเวลานานกว่าจุดอื่นเมื่อเวลาฝนตก
พื้นที่: แขวงลาดกระบัง เขตลาดกระบัง กรุงเทพมหานคร